नई दिल्ली: सुपरस्टार रजनीकांत (Rajinikanth) की अपकमिंग साइंस फिक्शन आधारित फिल्म '2.0 (2 Point 0)' का ट्रेलर सोशल मीडिया पर छाया हुआ है. शनिवार दोपहर 1 बजे फिल्म का ट्रेलर हिंदी, तमिल और तेलुगु में रिलीज हुआ है. शंकर की 2010 में आई ब्लॉकबस्टर फिल्म 'एंथिरन' की सीक्वल का निर्माण 'लाइका प्रोडक्शंस' ने किया है. '2.0' में रजनीकांत के अलावा अक्षय कुमार, एमी जैक्सन, आदिल हुसैन और सुधांशु पांडे भी प्रमुख भूमिकाओं में हैं. ट्रेलर से साफ है कि फिल्म में बेहतरीन तकनीक का इस्तेमाल किया गया है, लेकिन फिल्म का बजट जानकर आप बेशक चौंक जाएंगे.